CELEX: 32016D0041
Language: el
Date: 2016-01-14 00:00:00
Title: Εκτελεστική απόφαση (ΕΕ) 2016/41 της Επιτροπής, της 14ης Ιανουαρίου 2016, για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για το Μεξικό στον κατάλογο τρίτων χωρών ή τμημάτων τους εκ των οποίων επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, όσον αφορά την υψηλής παθογονικότητας γρίπη των πτηνών [κοινοποιηθείσα υπό τον αριθμό C(2016) 41] (Κείμενο που παρουσιάζει ενδιαφέρον για τον ΕΟΧ)

16.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 11/8
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/41 ΤΗΣ ΕΠΙΤΡΟΠΉΣ
   της 14ης Ιανουαρίου 2016
   για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για το Μεξικό στον κατάλογο τρίτων χωρών ή τμημάτων τους εκ των οποίων επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, όσον αφορά την υψηλής παθογονικότητας γρίπη των πτηνών
   
      
         [κοινοποιηθείσα υπό τον αριθμό C(2016) 41]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει τους κανόνες υγείας των ζώων και δημόσιας υγείας για την εισαγωγή στην Ένωση και τη διαμετακόμιση και την αποθήκευση στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων («τα εμπορεύματα»).
            
         
               (2)
            
            
               Στο μέρος 2 του παραρτήματος II της απόφασης 2007/777/ΕΚ περιλαμβάνεται κατάλογος τρίτων χωρών ή μερών αυτών από όπου επιτρέπεται να εισάγονται στην Ένωση τα εμπορεύματα, υπό την προϋπόθεση ότι έχουν υποστεί τη σχετική επεξεργασία που περιγράφεται στο μέρος 4 του εν λόγω παραρτήματος. Στο μέρος 4 του παραρτήματος II της απόφασης 2007/777/ΕΚ παρουσιάζεται μία μη ειδική επεξεργασία, «A», και ορισμένες ειδικές επεξεργασίες, «B» έως «F», οι οποίες καταχωρίζονται κατά φθίνουσα σειρά σοβαρότητας.
            
         
               (3)
            
            
               Το Μεξικό περιλαμβάνεται στο μέρος 2 του παραρτήματος II της απόφασης 2007/777/ΕΚ ως τρίτη χώρα από την οποία επιτρέπεται η εισαγωγή στην Ένωση εμπορευμάτων που προέρχονται από πουλερικά, εκτρεφόμενα πτερωτά θηράματα, στρουθιονίδες και άγρια πτερωτά θηράματα.
            
         
               (4)
            
            
               Μετά την επιδημική έκρηξη της γρίπης των πτηνών υψηλής παθογονικότητας («HPAI») του υποτύπου H7N3 στο μεξικανικό έδαφος τον Ιανουάριο του 2013, η καταχώριση για την εν λόγω τρίτη χώρα στον κατάλογο που περιλαμβάνεται στο μέρος 2 του παραρτήματος II της απόφασης 2007/777/ΕΚ τροποποιήθηκε με την εκτελεστική απόφαση 2013/217/ΕΕ της Επιτροπής (3), με σκοπό να διευκρινιστεί ότι η εισαγωγή προϊόντων που προέρχονται από κρέας πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων από το Μεξικό στην Ένωση μπορεί να εγκριθεί μόνο αφού έχουν προηγουμένως υποβληθεί στην ειδική επεξεργασία «B», όπως ορίζεται στο μέρος 4 του παραρτήματος II της απόφασης 2007/777/ΕΚ.
            
         
               (5)
            
            
               Στις 8 Μαΐου 2015 το Μεξικό υπέβαλε στοιχεία σχετικά με την κατάσταση όσον αφορά την HPAI. Το Μεξικό εφάρμοσε πολιτική εξολόθρευσης και άσκησε επιτήρηση για τη γρίπη των πτηνών. Δεν εντοπίστηκε περαιτέρω διάδοση του ιού.
            
         
               (6)
            
            
               Τα στοιχεία αυτά αξιολογήθηκαν από την Επιτροπή. Με βάση την αξιολόγηση αυτή, καθώς και τις εγγυήσεις που παρέχονται από το Μεξικό, είναι σκόπιμο να τροποποιηθεί η καταχώριση για το Μεξικό στον κατάλογο που περιλαμβάνεται στο μέρος 2 του παραρτήματος II της απόφασης 2007/777/ΕΚ, όσον αφορά την προβλεπόμενη ειδική μεταχείριση για εμπορεύματα που προέρχονται από κρέας πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων. Με σκοπό να ληφθεί υπόψη η ευνοϊκή κατάσταση που επικρατεί στο Μεξικό όσον αφορά τη νόσο, τα προαναφερθέντα εμπορεύματα μπορούν να λαμβάνουν έγκριση εισαγωγής στην Ένωση, αφού προηγουμένως έχουν υποβληθεί στην ειδική επεξεργασία «D».
            
         
               (7)
            
            
               Ως εκ τούτου, το μέρος 2 του παραρτήματος II της απόφασης 2007/777/ΕΚ θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέρος 2 του παραρτήματος II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Ιανουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (3)  Εκτελεστική απόφαση 2013/217/ΕΕ της Επιτροπής, της 8ης Μαΐου 2013, για την τροποποίηση της απόφασης 2007/777/ΕΚ όσον αφορά την καταχώριση του Μεξικού στον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων (ΕΕ L 129 της 14.5.2013, σ. 38).
   
      ΠΑΡΑΡΤΗΜΑ
      Στο μέρος 2 του παραρτήματος II της απόφασης 2007/777/ΕΚ, η καταχώριση για το Μεξικό αντικαθίσταται από τα εξής:
      
         
                     «MX
                  
                  
                     Μεξικό
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX»